**OBRAZAC 1**

**JPU ”Radmila Nedić” Berane**

**Broj iz evidencije postupaka javnih nabavki: 1/23**

**Redni broj iz Plana javnih nabavki: 1**

**Zavodni broj 08-426/23-201**

**Mjesto i datum: Berane, 04.04.2023. godine**

Na osnovu člana 53 stav 3 Zakona o javnim nabavkama („Službeni list CG“, br. 74/19 i 003/23 I 011/23) JPU „Radmila Nedić“ Berane objavljuje

**TENDERSKU DOKUMENTACIJU**

**ZA OTVORENI POSTUPAK JAVNE NABAVKE**

**Za nabavku raznih prehrambenih proizvoda**

Predmet nabavke se nabavlja:

🞎 po partijama

1. **POZIV ZA NADMETANJE[[1]](#footnote-2)**

1. Podaci o naručiocu;
2. Podaci o postupku i predmetu javne nabavke:
   1. Vrsta postupka,
   2. Predmet javne nabavke (vrsta predmeta, naziv i opis predmeta),
   3. Procijenjena vrijednost predmeta nabavke[[2]](#footnote-3),
   4. Način nabavke:

* Cjelina, po partijama,
* Zajednička nabavka,
* Centralizovana nabavka,
  1. Posebni oblik nabavke:
* Okvirni sporazum,
* Dinamički sistem nabavki,
* Elektronska aukcija,
* Elektronski katalog,
  1. Uslovi za učešće u postupku javne nabavke i posebni osnovi za isključenje,
  2. Kriterijum za izbor najpovoljnije ponude,
  3. Način, mjesto i vrijeme podnošenja ponuda i otvaranja ponuda,
  4. Rok za donošenje odluke o izboru,
  5. Rok važenja ponude,
  6. Garancija ponude

1. **TEHNIČKA SPECIFIKACIJA PREDMETA JAVNE NABAVKE[[3]](#footnote-4)**
2. Naziv i opis predmeta nabavke u cjelini, po partijama i stavkama sa bitnim karakteristikama
3. Zahtjevi u pogledu načina izvršavanja predmeta nabavke koji su od značaja za sačinjavanje ponude i izvršenje ugovora

* **TEHNIČKA SPECIFIKACIJA PREDMETA JAVNE NABAVKE**

**X** po partijama je:

Partija 1: Hljeb i peciva procijenjene vrijednosti bez PDV – a 4.958,70€

Partija 2: Brašno procijenjene vrijednosti bez PDV – a 826,45 €

Partija 3: Mlijeko i mliječni proizvodi procijenjene vrijednosti bez PDV – a 7.851,27 €

Partija 4: Jaja procijenjene vrijednosti bez PDV – a 1.074,39€

Partija 5: Meso procijenjene vrijednosti bez PDV – a 14.462,87€

Partija 6: Prerađevine od mesa procijenjene vrijednosti bez PDV – a 4.132,25€

Partija 7: Voće i povrće procijenjene vrijednosti bez PDV – a 11.735,60€

Partija 8: Razni prehrambeni proizvodi procijenjene vrijednosti bez PDV – a 11.157,07€

UKUPNO: 56.198,60 €.

**Zahtjevi u pogledu načina izvršavanja predmeta nabavke koji su od značaja za sačinjavanje ponude i izvršenje ugovora**

**Rok izvršenja**: Rok izvršenja je godinu dana. Rok počinje teći od dana potpisivanja ugovora

**Mjesto izvršenja ugovora**: fco Naručilac

**Rok plaćanja:** 60 dana od dana ispostavljene fakture.

**Način plaćanja:** virmanski, na žiro račun Ponuđača

**Rok važenja ponude**

Rok važenja ponude je 60 dana od dana otvaranja ponuda

**Rok za donošenje odluke o izboru najpovoljnije ponude, odnosno odluke o poništenju postupka javne nabavke**

Odluka o izboru najpovoljnije ponude, odnosno odluke o poništenju postupka javne nabavke donijeće se u roku od 60 dana od dana otvaranja ponuda.

**Garancija ponude**

- da

Ponuđač je dužan dostaviti bezuslovnu I na prvi poziv naplativu garanciju ponude u iznosu od 2% procijenjene vrijednosti javne nabavke, kao garancija ostajanja u obavezi prema ponudi u period važenja ponude I 3 dana nakon isteka važenja ponude.

Garancija ponude će se aktivirati ako ponuđač:

1. Odustane od ponude u roku važenja ponude;
2. Odbije da zaključi ugovor o javnoj nabavci ili okvirni sporazum

Garancija ponude podnosi se u elektronskom obliku putem ESJN. Ako Ponuđač ne može da garanciju ponude podnese u elektronskom obliku, dužan je da putem ESJN dostavi kopiju garancije ponude, a da original garancije ponude dostavi, odnosno uruči naručiocu neposredno ili putem pošte preporučenom pošiljkom na adresi Naručioca, ul. IV Crnogorske brigade, 84 300 Berane, prije isteka roka za podnošenje ponuda.

U ovom slučaju original garancije ponude u pisanom obliku dostavlja se u koverti, na kojoj se navodi: nazi v i sjedište naručioca, broj tenderske dokumentacije za koju se podnosi garancija ponude, naziv, sjedište i adresa ponuđača i naznaka “garancija ponude” i “ne otvaraj prije roka za otvaranje ponuda”

1. **DODATNE INFORMACIJE O PREDMETU I POSTUPKU NABAVKE[[4]](#footnote-5)**

**Procijenjena vrijednost predmenta nabavke:[[5]](#footnote-6)**

🞎 **Procijenjena vrijednost predmeta nabavke bez zaključivanja okvirnog sporazuma**:

🞎 po partijama je **56 198,60 €;**

**ZAKLJUČIVANJE OKVIRNOG SPORAZUMA[[6]](#footnote-7)**

Zaključiće se okvirni sporazum:

🞎 ne

**PONUDA SA VARIJANTAMA**

Mogućnost podnošenja ponude sa varijantama

🞎 Varijante ponude nijesu dozvoljene i neće biti razmatrane.

**REZERVISANA NABAVKA**

🞎 Ne

1. **NAČIN UTVRĐIVANJA EKVIVALENTNOSTI**

Način utvrđivanja ekvivalentnosti:Ponuđači cu dužni dostaviti dokaz - ispravu o usaglašenosti odnosno deklaraciju proizvođača o usaglašenosti.

1. **OSNOVI ZA OBAVEZNO ISKLJUČENJE IZ POSTUPKA JAVNE NABAVKE**

Privredni subjekat će se isključiti iz postupka javne nabavke, ako:

1. je vršio neprimjeren uticaj u smislu člana 38 stav 2 tačka 1 ovog zakona;
2. postoji sukob interesa iz člana 41 stav 1 tačka 2 ili člana 42 ovog zakona;
3. ne ispunjava uslov iz člana 99 ovog zakona;
4. ne ispunjava uslov iz čl. 102, 104 ili 106 ovog zakona predviđen tenderskom dokumentacijom;
5. nije dostavio izjavu privrednog subjekta ili dostavljena izjava ne sadrži informacije i podatke tražene tenderskom dokumentacijom ili je nepravilno sačinjena;
6. postoji razlog na osnovu kojeg se smatra da je odustao od prijave, odnosno ponude, a koji je propisan članom 120 stav 15 ovog zakona;
7. nije dostavio garanciju ponude ili nije dostavio garanciju ponude na način predviđen tenderskom dokumentacijom u skladu sa članom 122 st. 2, 3 ili 4 ovog zakona ili je dostavio garanciju ponude na manji iznos od traženog ili je ta garancija neispravna; i/ili
8. postoji drugi razlog propisan ovim zakonom.
9. **SREDSTVA FINANSIJSKOG OBEZBJEĐENJA UGOVORA O JAVNOJ NABAVCI**

Ponuđač čija ponuda bude izabrana kao najpovoljnija je dužan da uz potpisan ugovor o javnoj nabavci dostavi naručiocu:

🗷garanciju za dobro izvršenje ugovora, za slučaj povrede ugovorenih obaveza u iznosu od 5 % od vrijednosti ugovora sa uračunatim PDV-om, ako je raskid ugovora nastao zbog neispunjenja ugovorenih obaveza nastalih činjenjem ili nečinjenjem ponuđača, sa rokom važnosti 30 (trideset) dana dužem od ugovorenog roka za izvršenje Ugovora.

Ukoliko Dobavljač ne preda Naručiocu Garanciju za dobro izvršenje ugovora u skladu sa odredbama prethodnog stava, smatra se da je odustao od ponude i ovom slučaju Naručilac će aktivirati Garanciju ponude.

1. **METODOLOGIJA VREDNOVANJA PONUDA**

Naručilac će u postupku javne nabavki izabrati ekonomski najpovoljniju ponudu, primjenom pristupa isplativosti, po osnovu kriterijuma[[7]](#footnote-8):

🞎 odnos cijene i kvaliteta

Naručilac se opredijelio za vrednovanje ponuda po kriterijumu odnos cijene I kvaliteta, a shodno Pravilniku o metodologiji načina vrednovanja ponuda u postupku javne nabavke, vrednovanje će se vršiti na osnovu sljedećih podkriterijuma:

1.Cijena (C) ..................maksimalan broj bodova............ 90

2. Kvalitet (K) ..............maksimalan broj bodova .............10

**Ukupan broj bodova = broj bodova za ponuđenu cijenu (C) + broj bodova za kvalitet (K)**

* **Podkriterijum ponuđena cijena (C) vrednovaće se na sljedeći način:**

Max 90 bodova za izbor najpovoljnije ponude primjenom parametra najniža ponuđena cijena, kao osnova za vrednovanje uzimaju se ponudjene cijene, date od strane ponuđača čije su ponude ispravne. Maksimalan broj bodova, po ovom parametru dodjeljuje se ponuđaču koji je ponudio najnižu cijenu, dok se bodovi ostalim ponudama, po ovom parametru, dodijeljuju proporcionalno, u odnosu na najniže ponuđenu cijenu po formuli:

Broj bodova(C) = (najniža ponudjena cijena bez PDV / ponudjena cijena bez PDV) ×90

*Ako je ponuđena cijena 0,00 EUR-a prilikom vrednovanja te cijene po kriterijumu ili podkriterijumu najniža ponuđena cijena uzima se da je ponuđena cijena 0,01 EUR.*

* **Parametar kvalitet (K) vrednovaće se na sljedeći način: max 10 bodova za izbor najpovoljnije ponude primjenom parametra kvalitet, kao osnova za vrednovanje uzima se:**

**Rok isporuke robe**

Ponuđač sa nakraćim ponuđenim rokom isporuke dobija maksimalni broj bodova u skladu sa ovim parametrom, a drugi ponuđači dobijaju proporcionalno manji broj bodova po formuli:

Broj bodova(K)= (najkraći ponuđeni rok isporuke/ ponuđeni rok)x10

Rok isporuke robe nakon zahtjeva Naručioca ne može da bude veći od 2 dana.

Ponuđač je u obavezi da u svojoj ponudi navede rok isporuke robe nakon zatjeva Naručioca u cijelim danima.

Maksimalan broj bodava za podkriterijum kvalitet na osnovu roka isporuke je 10 bodova.

1. **JEZIK PONUDE**

Ponuda se sačinjava na:

🞎 crnogorski jezik i drugi jezik koji je u službenoj upotrebi u Crnoj Gori, u skladu sa Ustavom i zakonom

1. **NAČIN, MJESTO I VRIJEME PODNOŠENJA PONUDA I OTVARANJA PONUDA**

Ponude se podnose preko ESJN-a zaključno sa danom 20.04.2023. godine do 11:00 sati.

Otvaranje ponuda održaće se dana 20.04.2023. godine u 11:00 sati.

Naručilac je u skladu sa članom 54 stav 1 tačka 1 ZJN rok za podnošenje ponuda u otvorenom postupku javne nabavke odredio u roku ne kraćem od 15 dana od dana objavljivanja tenderske dokumentacije na portalu javnih nabavki.

Izjava privrednog subjekta I garancija banke podnose se u elektronskom obliku putem ESJN.

Ako ponuđač ne može da garanciju ponude podnese u elektronskom obliku, dužan je da putem ESJN dostavi kopiju garancije ponude, a da original garancije ponude dostavi, odnosno uruči naručiocu neposredno ili putem pošte, preporučenom pošiljkom najkasnije prije isteka roka za podnošenje ponuda.

* neposrednom predajom na arhivi naručioca na adresi **IV Crnogorske brigade 84 300 Berane**
* preporučenom pošiljkom sa povratnicom na adresi **IV Crnogorske brigade 84300 Berane**, s tim što Garancija ponude mora biti uručena od strane poštanskog operatora najkasnije do roka određenog za podnošenje ponuda

radnim danima od **08:00** do **14:00** sati, zaključno sa danom **20.04.2023.** godine do **11:00** sati, s tim što Garancija ponude mora biti uručena od strane poštanskog operatora najkasnije do roka određenog za podnošenje ponuda

Original garancije ponude u pisanom obliku se dostavlja u koverti, na kojoj se navodi: naziv i sjedište naručioca, broj tenderske dokumentacije za koju se podnosi garancija, naziv, sjedište i adresa ponuđača i naznake "garancija ponude" i "ne otvaraj prije roka za otvaranje ponuda".

1. **TAJNOST PODATAKA**

Tenderska dokumentacija sadrži tajne podatke

🞎 ne

1. **UPUTSTVO ZA SAČINJAVANJE PONUDE**

Ponude se sačinjava u ESJN u skladu sa tenderskom dokumentacijom i važećim Pravilnikom o sadržaju ponude i uputstvu za sačinjavanje i podnošenje ponude.

Ispunjenost uslova za učešće u postupku javne nabavke dokazuje se izjavom privrednog subjekta, koja se sačinjava na obrascu datom u Pravilniku o obrascu izjave privrednog subjekta.

Ponuđač je dužan da tačno, potpuno, pravilno i nedvosmisleno popuni Izjavu privrednog subjekta u skladu sa zahtjevima iz tenderske dokumentacije.

1. **NAČIN ZAKLJUČIVANJA I IZMJENE UGOVORA O JAVNOJ NABAVCI**

Naručilac zaključuje ugovor o javnoj nabavci u pisanom ili elektronskom obliku sa ponuđačem čija je ponuda izabrana kao najpovoljnija, nakon izvršnosti odluke o izboru najpovoljnije ponude.

Ugovor o javnoj nabavci mora da bude u skladu sa uslovima utvrđenim tenderskom dokumentacijom, izabranom ponudom i odlukom o izboru najpovoljnije ponude, osim u pogledu iskazivanja PDV-a.

Ugovor između naručioca i ponuđača čija je ponuda izabrana kao najpovoljnija, pored uslova koji su propisani ovom tenderskom dokumentacijom, će sadržati i sljedeće:[[8]](#footnote-9)

Isporuka se mora vršiti u adekvatnoj ambalaži, sukcesivno, prema zahtjevima Naručioca.

Ukoliko se prilikom prijema robe utvrdi neispravnost organoleptičkih svojstava proizvoda ( boja, miris, ukus ), isti će biti stavljeni na raspolaganje dobavljaču, koji je u obavezi izvršiti isporuku proizvoda dobrog kvaliteta sledećeg dana po izvršenoj reklamaciji.

Ako se zapisnički utvrdi da roba koju je Dobavljač isporučio Naručiocu ima nedostatke u kvalitetu, Dobavljač mora iste otkloniti u roku odmah po dobijanju zapisnika o reklamaciji, a ukoliko to ne učini odnosno ako se ista ili slična greška ponovi Naručilac ima pravo da raskine Ugovor i nadoknadi štetu*.*

Smatra se da je izvršena adekvatna isporuka, kada ovlašćeno lice Naručioca u mjestu isporuke izvrši kvalitativan i količinski prijem dobara, što se potvrđuje zapisnikom i otpremnicom koju potpisuju prisutna ovlašćena lica Naručioca i Dobavljača.

Sve eventualne sporove koji nastanu iz, ili povodom, ugovora o javnoj nabavci – ugovorne strane će pokušati da riješe sporazumno.

Naručilac je dužan da raskine ugovor o javnoj nabavci naročito ako:

1. nastupe okolnosti koje za posljedicu imaju bitnu izmjenu ugovora koja iziskuje sprovođenje novog postupka javne nabavke;
2. nastupi neki razlog koji predstavlja osnov za obavezno isključenje iz člana 108 ovog zakona ili iz člana 110 ovog zakona, koji je predviđen tenderskom dokumentacijom.

Bitnom izmjenom ugovora iz stava 1 tačka 1 ovog člana smatra se izmjena prirode ugovora u materijalnom smislu u odnosu na ugovor koji je prvobitno zaključen ako je ispunjen jedan ili više sljedećih uslova:

1) izmjenom se uvode uslovi koji bi, da su bili dio prvobitnog postupka javne nabavke, omogućavali uključivanje drugih privrednih subjekata u odnosu na izabrane ponuđače ili prihvatanje druge ponude u odnosu na prihvaćenu ili bi omogućili veću konkurentnost u postupku javne nabavke koji je prethodio zaključenju ugovora;

2) izmjenom se mijenja privredna ravnoteža ugovora u korist privrednog subjekta sa kojim je zaključen ugovor na način koji nije predviđen prvobitnim ugovorom;

3) izmjenom se značajno povećava obim ugovora;

4) promjena privrednog subjekta sa kojim je zaključen ugovor o javnoj nabavci, osim u slučaju iz člana 151 stav 1 tačka 4 ovog zakona;

5) ako ponuđač ne izvršava ugovorene obaveze i u drugim slučajevima utvrđenim tenderskom dokumentacijom u skladu sa zakonom.

U slučaju raskida ugovora naručilac je dužan da obavještenje o raskidu ugovora objavi na ESJN u roku od deset dana od dana raskida ugovora.

Dobavljač ima pravo da jednostrano raskine Ugovor ako Naručilac ne plaća u rokovima i na način predviđen Ugovorom.

Ako strane ugovora sporazumno raskinu ugovor, sporazumom o raskidu ugovora utvrđuju se međusobna prava i obaveze koje proističu iz raskida ugovora.

Strane ugovora su saglasne da sve sporove koji nastanu iz odnosa zasnovanih ovim ugovorom prvenstveno rješavaju sporazumno. Pri tom, se po potrebi, mogu koristiti usluge pojedinih stručnih lica ili tijela koja ugovorne strane sporazumno odrede.

Ukoliko se nastali spor ne riješi sporazumno, za rješavanje spora određuje se nadležni sud u Podgorici.

Ugovor o javnoj nabavci je ništav ukoliko je zaključen uz kršenje antikorupcijskog pravila, u skladu sa odredbama člana 38 ZJN („Sl. list CG” br. 74/19 i 3/23 i 011/23)

🗹Ugovor o javnoj nabavci tokom njegovog trajanja može da se izmijeni bez sprovođenja novog postupka javne nabavke u skladu sa članom 151 Zakona o javnim nabavkama.

Ukoliko sporovi između naručioca i dobavljača ne budu riješeni sporazumno, ugovara se nadležnost stvarno nadležnog suda u Podgorici.

Naručilac i Dobavljač su saglasni da sastavni dio ovog ugovora čine:

- ponuda Dobavljača,

- garancija za dobro izvršenje ugovora za slučaj povrede ugovorenih obaveza.

1. **ZAHTJEV ZA POJAŠNJENJE ILI IZMJENU I DOPUNU TENDERSKE DOKUMENTACIJE**

Privredni subjekat može da predloži naručiocu da izmijeni i/ili dopuni tendersku dokumentaciju, u roku od osam dana od dana objavljivanja, odnosno dostavljanja tenderske dokumentacije u skladu sa članom 94 st. 4 i 5 Zakona o javnim nabavkama.

Privredni subjekat ima pravo da pisanim zahtjevom traži od naručioca pojašnjenje tenderske dokumentacije najkasnije deset dana prije isteka roka određenog za dostavljanje ponuda.

Zahtjev se podnosi isključivo putem ESJN-a.

1. **IZJAVA NARUČIOCA O NEPOSTOJANJU SUKOBA INTERESA**

**JPU „Radmila Nedić“ Berane**

**Broj**: 08-426/23-201

**Mjesto i datum**: Berane, 04.04.2023.

U skladu sa članom 43 stav 1 Zakona o javnim nabavkama („Službeni list CG”, br. 74/19 i 3/23 I 011/23),

**Izjavljujem**

da u postupku javne nabavke redni broj 1 iz Plana javne nabavke za nabavku raznih prehrambenih proizvoda nijesam u sukobu interesa u smislu člana 41 stav 1 tačka 1 Zakona o javnim nabavkama i da ne postoji ekonomski i drugi lični interes koji može uticati na moju nepristrasnost i nezavisnost u ovom postupku javne nabavke.

Ovlašćeno lice naručioca Marina Gojković

*s.r.*

Službenik za javne nabavke Maja Milanović

*s.r.*

Lice koje je učestvovalo u planiranju javne nabavke Dejan Janković

*s.r.*

Član komisije za sprovođenje postupka javne nabavke Dragana Vojinović

*s.r.*

Član komisije za sprovođenje postupka javne nabavke Senada Zejnilović

*s.r.*

Član komisije za sprovođenje postupka javne nabavke Maja Milanović

*s.r.*

1. **UPUTSTVO O PRAVNOM SREDSTVU**

Privredni subjekat može da izjavi žalbu protiv ove tenderske dokumentacije Komisiji za zaštitu prava:

1) u roku od 20 dana od dana objavljivanja, odnosno dostavljanja tenderske dokumentacije ili izmjene i dopune tenderske dokumentacije, ako je rok za podnošenje prijava za kvalifikaciju, odnosno ponuda najmanje 30 dana od dana objavljivanja, odnosno dostavljanja tenderske dokumentacije ili izmjene i dopune tenderske dokumentacije;

2) u roku od deset dana od dana objavljivanja, odnosno dostavljanja tenderske dokumentacije ili izmjene i dopune tenderske dokumentacije, ako je rok za podnošenje prijava za kvalifikaciju, odnosno ponuda najmanje 15 dana od dana objavljivanja, odnosno dostavljanja tenderske dokumentacije ili izmjene i dopune tenderske dokumentacije;

3) do isteka polovine roka za podnošenje prijava za kvalifikaciju, odnosno ponuda, ako je rok za podnošenje prijava za kvalifikaciju, odnosno ponuda kraći od 15 dana od dana objavljivanja, odnosno dostavljanja tenderske dokumentacije ili izmjene i dopune tenderske dokumentacije, a u slučaju da je posljednji dan roka za podnošenje ponuda kraći od 24 časa, smatra se da rok ističe istekom tog dana.

Žalba se izjavljuje preko naručioca neposredno putem ESJN-a. Žalba koja nije podnesena na naprijed predviđeni način biće odbijena kao nedozvoljena.

Podnosilac žalbe je dužan da uz žalbu priloži dokaz o uplati naknade za vođenje postupka u iznosu od 1% od procijenjene vrijednosti javne nabavke, a najviše 20.000,00 eura, na žiro račun Komisije za zaštitu prava broj 530-20240-15 kod NLB Montenegro banke A.D.

Ukoliko je predmet nabavke podijeljen po partijama, a žalba se odnosi samo na određenu/e partiju/e, naknada se plaća u iznosu 1% od procijenjene vrijednosti javne nabavke te/tih partije/a.

Instrukcije za plaćanje naknade za vođenje postupka od strane žalilaca iz inostranstva nalaze se na internet stranici Komisije za zaštitu prava nabavki <http://www.kontrola-nabavki.me/>.“

1. Podatke iz tačke 1. Poziv za nadmetanje naručilac neposredno UNOSI na ESJN elektronskim putem; [↑](#footnote-ref-2)
2. U slučaju podjele predmeta nabavke po partijama i zaključivanja okvirnog sporazuma, podaci o procijenjenoj vrijednosti dati su i u dodatnim infomacijama; [↑](#footnote-ref-3)
3. Podatke iz tačke 2. Tehnička specifikacija predmeta javne nabavke naručilac neposredno UNOSI na ESJN elektronskim putem; [↑](#footnote-ref-4)
4. Djelove tenderske dokumentacije iz tačke 3. - 16. naručilac sačinjava u formi word/PDF dokumenta i objavljuje unošenjem (attachment) dokumenta na ESJN; [↑](#footnote-ref-5)
5. Procijenjena vrijednost se iskazuje bez PDV-a uključujući i sve troškove, nagrade i moguća obnavljanja ugovora na osnovu okvirnog sporazuma. [↑](#footnote-ref-6)
6. Ukoliko se ne predvidja zaključivanje okvirnog sporazuma cijelu sekciju brisati iz tenderske dokumentacije [↑](#footnote-ref-7)
7. Naručilac određuje jedan kriterijum za izbor najpovoljnije ponude, a ostale ponuđene opcije briše [↑](#footnote-ref-8)
8. U ovom dijelu moguće je i predvidjeti raskid ugovora, ugovorne kazne i ostale elemente ugovora [↑](#footnote-ref-9)